Ek alweer... Update 2013 | Health24
Posted by: Helena | 2013/01/14
Ek alweer... Update 2013
Voorspoedige nuwe jaar!!! Ek hoop dit gaan goed.
Ek soek bietjie raad by dr. Ek is mos nou al vanaf MEi 2012 by ''n dieetkundige en sy weier om my dieet aan te pas. Met die gevolg, ek staan vas op 110kg... Met nog tenminste 15kg wat ek graag voor April 2013 wil verloor (vir my troue).
Ek eet ''n halwe koppie Pronutro in die oggend (volgraan) ,met 200ml vetvrye melk, en sweetner.
Mid snack is 2 provitas met maaskaas
Lunch is 2 snye low gi brood, met slaai en of kaas of hoender, tuna, wat ookal op
Mid snack is ''n vrug
Aandete is ''n klein stysel, vleis en groente.
Ek is al keelvol vir Pronutro en Provistas. Ek smag na meer vrugte, maar omdat ek insulien weerstandig is, mag ek nie. Ek het nou al Ryevita probeer en dis ook nie lekker nie. Die dieetkundige se ek is net negatief, maar hoe de hel moet ek positief bly na 10 maande dieselfde (vloekwoord) menu???
Maar ons gaan nie kwaad word nie. Ek het 13weke oor om 13kg TEN MINSTE af te skud. Ek oorweeg die om brood geheelenal te vermy. My vriendin wat ook IW is, se dieetkundige het vir haar gese bly weg van pastas, brood, butternut ens.
So, hoe nou gemaak? Ek betaal ''n klomp geld elke 3weke en sien nie resultate nie. Ek dans, aerobics en stap. Eks besig om bitter negatief te raak en ek wil nie.
Praat bietjie moed in, toe?!
Dit is wonderlik om weer van jou te hoor, maar nie dat jy besig is om in 'n depressie af te daal. Ek kan verstaan dat jy nou al (verbode woord wat met 'n 'g' begin!) is vir dieselfde kos eet elke dag. En daar is nou ook nog die troue waarvoor jy mooi wil lyk. Ek onthou dat jy in die verlede vir my genoem het dat jy wel Glucophage gebruik? Is ek korrek? Indien nie, wil ek voorstel dat jy die gebruik van Glucophage met jou dieetkundige en jou mediese dokter moet bespreek. Wanneer jy met jou mediese dokter praat, vra hom/haar ook oor 'n bariatriese ingreep soos die plasing van 'n gastriese ballon om die gewigsverliesproses aan te help. Dit is van die opsies wat wel oorweeg kan word. Jy weet goed dat ek nie hou van ongebalanseerde diëte nie en dat jy tog die lae-GI koolhidrate kan gebruik al is jy IW.
Ons gaan nou in 2013 elke dag positief aanpak en minder tob oor gewig. Obsessies kan ook jou gewigsverlies en die IW negatief beïnvloed.